google/wiki40b huggingface dataset:
Jagelovci

Jagelovci alebo staršie Jagellovci (po poľsky Jagiellonowie, po litovsky Jogailaičiai, po česky Jagellonci) bola poľská panovnícka dynastia litovského pôvodu. Jej členovia boli vládnucou dynastiou v Poľsku (v r. 1386 – 1572 a 1587 – 1668), v Litve (v r. 1377 – 1401 a 1440 – 1572), v Čechách (v r. 1471 – 1526) a v Uhorsku (v r. 1440 – 1444, a 1490 – 1526).

Pôvod rodu

Za jej zakladateľa je považované litovské veľkoknieža Jogaila, ktorý po prijatí kresťanstva a sobáši s Hedvigou (Jadviga) z Anjou, najmladšou dcérou uhorského a poľského kráľa Ľudovíta I. Veľkého z Anjou. V roku 1386 sa Jogaila stal poľským kráľom a bol korunovaný ako Vladislav II. Jagelo. Zároveň sa vytvorila poľsko-litovská únia, ktorá sa však definitívne upevnila až na začiatku 16. storočia.

Panovníci

Jagelovskí panovníci sa významne zaslúžili o trvalé zväčšenie poľského kráľovstva (Mazovsko, Livónsko, časť západného Pruska) najmä bojmi s Rádom nemeckých rytierov. Nástupcom Vladislava II. Jagela sa v roku 1434 stal jeho syn Vladislav III. (1434 – 1444), po ňom Kazimír IV. (1445 – 1492); Žigmundom II. Augustom (synom Žigmunda I.) vymrel v roku 1572 rod Jagelovcov v mužskej línii. Nastúpením Žigmunda III. (syna švédskeho kráľa Jána III. z rodu Vasa) r. 1587 sa opäť rod Jagelovcov dostal na poľský trón (až do r. 1668), a to v ženskej línii, lebo jeho manželkou bola Katarína, sestra Žigmunda II. Augusta. V 15. – 16. storočí z rodu Jagelovcov pochádzali aj niektorí uhorskí a českí panovníci. Po smrti Albrechta II. Habsburského sa od r. 1440 stal uhorským kráľom (ako Vladislav I.) poľský kráľ Vladislav III. Padol v boji proti Turkom v bitke pri Varne v r. 1444, preto sa nazýva aj Vladislavom Varnenčíkom. Najstarší syn poľského kráľa Kazimíra IV., Vladislav, bol v roku 1471 zvolený za českého kráľa a po smrti Mateja Korvína (r. 1490) zasadol na trón aj v Uhorsku. Jeho syn Ľudovít II. bol kráľom uhorským aj českým (od r. 1516). Padol v bitke pri Moháči 29.8.1526 a ním vymrela po meči uhorsko-česká vetva Jagelovcov a uhorským a českým kráľom sa po ňom stal Ferdinand I. Habsburský, ktorého manželkou bola Anna, sestra Ľudovíta II. Na rozdiel od územného zväčšovania Poľska menej úspešná bola ich politika ako českých a uhorských kráľov. V Uhorsku nedokázali čeliť politickej a hospodárskej anarchii, ktorá bola najzreteľnejšia za vlády Vladislava II. K moci sa dostala vysoká šľachta a vzrástlo zbedačovanie obyvateľstva. I v Čechách za jagelovských slabých panovníkov došlo k úpadku kráľovskej centrálnej moci a faktickú vládu mali v rukách šľachtické stavy.
Maršíkov

História

Prvá písomná zmienka o Maršíkove pochádza z roku 1351, už vtedy bola v Maršíkove fara. Roku 1494 bola dedina prepustená z markgrófského léna, v 16. storočí už patrila k losinskému panstvu. Začiatkom 17. storočia bola dedina od tohto panstva oddelená a pripojená k Vízmberku (dnešná Loučná nad Desnou). V roku 1609 si miestni evanjelici vybudovali drevený kostol, ktorý sa dochoval do dneška.
V roku 1786 bola na časti pozemkov postavená osada Nový Maršíkov, ktorá neskôr splynula s obcou. Po roku 1848 sa Maršíkov stal súčasťou súdneho okresu Vízmberk. Obec bola naďalej čisto poľnohospodárska. Po vzniku prvej republiky mala v obci najväčšiu podporu nemecká agrárna strana, ktorá zvíťazila vo voľbách roku 1935. Aj po roku 1945 zostal Maršíkov poľnohospodárskou obcou.
Po odsune nemeckého obyvateľstva bol Maršíkov dosídlený obyvateľmi iných oblastí. Významné hospodárske objekty napr. Obsadili rodiny z Valašska (Bylnice, 20 obyvateľov, ktorí sa tu natrvalo usadili - pozri Šerý 2008)
Maršíkov bol pripojený k obci Velké Losiny v roku 1976.
Pozn .: Ak nie je uvedené inak, pochádzajú informácie o maršíkovskej histórii z publikácie Vlastiveda šumperského okresu.

Školstvo

Deti zo začiatku navštevovali farskú školu vo Velkých Losinách, okolo roku 1800 sa začalo vyučovať po domoch a v roku 1833 bola postavená škola v obci. V roku 2006 bola dokončená rekonštrukcia budovy bývalej školy na spoločenský dom.
Autigny-le-Grand

Poloha

Obec má rozlohu 3,59 km². Najvyšší bod je položený 326 m n. m. a najnižší bod 172 m n. m.

Obyvateľstvo

Počet obyvateľov obce je 163 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Molekula

Molekula (franc. molécule z lat. moles = hmota) je najmenšia častica látky, ktorá má všetky chemické vlastnosti tejto látky a môže existovať samostatne. Túto charakteristiku môžu vykazovať aj niektoré atómy (inertné plyny a pary kovov). Na rozdiel od nich sa molekula skladá z istého počtu rovnakých alebo rozdielnych atómov, viazaných v určitom poradí chemickými väzbami. Počet atómov v molekule sa môže pohybovať od dvoch do niekoľko tisíc. Najjednoduchšie molekuly sú dvojatómové (dusík - N₂). Molekuly organických látok môžu byť veľké a zložité - tzv. makromolekuly. Makromolekula je zložená z veľkého počtu kovalentne viazaných atómov, s relatívnou molekulovou hmotnosťou viac ako 10³. Najznámejšími makromolekulami sú bielkoviny, nukleové kyseliny a polysacharidy.
Predstavu o molekulách ako o najmenších časticiach zlúčenín (vrátane jednoduchých látok) schopných samostatnej existencie zaviedol Amedeo Avogadro. Hoci je molekula Avogadrovým zákonom bezpečne definovaná len pre plynné skupenstvo, začal sa tento pojem používať aj pre látky v ostatných skupenstvách.
Ondrej Devečka

Životopis

Študoval na evanjelickom kolégiu v Prešove, teológiu v Prešove a v Bratislave. Evanjelický kaplán v Rimavskej Píle, v rokoch 1910 – 1923 farár v Jasenovej. V Jasenovej sa popri kňazských povinnostiach venoval aj ľudovýchove a propagácii družstevníctva. Krátko pôsobil aj ako učiteľ obchodnej školy v Dolnom Kubíne. Od roku 1923 bol riaditeľom obchodnej školy v Kežmarku a inšpektor odborných škôl. Bol známym národným a osvetovým pracovníkom. Spoluzakladateľ a editor viacerých časopisov (Nové časy, Prúdy, Podtatranská Slovač, Podtatranský kraj).
V rokoch 1919 – 1920 bol poslancom Revolučného národného zhromaždenia ako člen Klubu slovenských poslancov, v rokoch 1935 – 1939 členom Národného zhromaždenia a v rokoch 1945 – 1946 členom Slovenskej národnej rady.
Cyriak (svätec)

Svätý Cyriak alebo Cyriak Rímsky zomrel v roku 309 za cisára Maximiliána mučeníckou smrťou. Je patrónom proti pokušeniu a posadnutosti. Je patrónom rádu Krížovníkov s červeným srdcom. Je jedným zo 14 svätých pomocníkov.
Býva zobrazovaný so spútaným démonom, niekedy leží spútaný diabol alebo drak pri jeho nohách, inokedy ich svätec vedie na povrázku. Máva v ruke palmu na znamenie víťazstva pri mučení. Pri jeho nohách býva zobrazované i dievčatko, pravdepodobne dcéra cisára Diokleciána.

Legenda

Podľa legendy bol Cyriak rímsky aristokrat, po obrátení na kresťanskú vieru sa zriekol materiálnych vecí a svoj majetok rozdal chudobným. Odsúdencom na nútené práce stavajúcich Diokleciánove kúpele pomáhal znášať ich údel. Cyriak im odnímal bremená a povzbudzoval ich. Dozorcovia to nahlásili Diokleciánovi a ten ho uväznil. Vo väzení vyliečil niekoľko slepcov vzývajúc Kristove meno. Keď sa to Dioklecián dozvedel, dal ho priviesť, aby vyliečil jeho dcéru Artemisiu posadnutú zlým duchom. Cyriak démona vyhnal a dievča potom vyznalo vieru v Krista aj jej matka sv. Serena. Cisár síce žasol nad týmto divom, ale vieru neprijal. Cyriaka však prepustil. Vyhnal zlého ducha tiež z dcéry vládcu Perzie Šápúra I.
Po Diokleciánovi nastúpil na trón Maximilián, ktorý dal Cyriaka predviesť pred súd. Keď Cyriak odmietol obetovať rímskym bohom, sudca mu dal poliať hlavu horúcou smolou, jemu to však neuškodilo. Dal ho potom rôzne mučiť a nakoniec sťať. Miestodržiteľ zabral Cyriakov dom a na mieste, kde stálo baptisérium zriadil kúpele. Keď do kúpeľov pozval 19 svojich priateľov, pri hodovaní a kúpeli všetci zomreli.

Relikvie

Po poprave bol pochovaný pri Via Salaria. Neskôr boli jeho relikvie prenesené do Santa Maria in Via Lata v Ríme. Jeho relikvie sa nachádzajú aj v opátstve Saint Cyricus v Altorfe.
Prímorský kraj

Prímorský kraj (geograficky Prímorie) je kraj v Ruskej federácii. Má rozlohu 165 900 km², žije tu vyše 2 milióny obyvateľov a hlavným mestom je Vladivostok.
Kriminálka Staré Mesto

Sledovanosť

Prvá časť premiérovala úspešne s trhovým podielom 21,2% (12+) a celkovým počtom divákov 401 000, pričom dokázala v počte divákov predbehnúť trhového lídra Markízu. Sledovanosť síce postupne klesala, no ani po siedmej odvysielanej časti neklesla pod 15% (12+). Druhá séria, ktorá sa vysielala o tri roky neskôr však nezaznamenala úspech ako prvá séria. Prvá časť druhej série dosiahla podiel okolo 6% (12+), čo je výrazne menej ako prvá séria a na pôvodný seriál malá hodnota. Sledovanosť ani po odvysielaní ďalších častí nestúpla, práve naopak, klesala. Posledná časť zaznamenala podiel pod 5% (12+).
Montaut (Lot-et-Garonne)

Poloha

Obec má rozlohu 14,19 km². Najvyšší bod je položený 190 m n. m. a najnižší bod 79 m n. m.

Obyvateľstvo

Počet obyvateľov obce je 237 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Lucián Bezák

Hudobná kariéra

Lucián Bezák študoval hru na klavíri na bratislavskom konzervatóriu. Pôsobil v skupine AC+, s ktorou vyprodukoval debutový singel Sólo pre nezvestných a album Nemusíš sa tieňov báť. Participoval ako hosť na projekte skupiny Metalinda. V oblasti gospel music sa prvýkrát objavil pri nahrávaní samizdatovej kazety Zdravas Mária (1987). Po ukončení spolupráce s AC+ založil v roku 1990 rockovú formáciu Sába. Dodnes je jej lídrom a hlavným skladateľom a textárom. Postupne vydali albumy Dar, Myrta a v roku 2015 najnovší album Pod obal.
Zároveň bol členom vokálno – inštrumentálneho súboru Gihon, pre ktorý skomponoval viacero piesní, z ktorých niektoré sú zachytené na albume Až pochopíš. Zúčastnil sa aj na nahrávaní dvoch CD Spevy z Taizé a bol spoluautorom hudby k muzikálu Maranatha pre divadlo Rondo z Preselian.
V súčasnosti je okrem vedenia skupiny Sába členom hudobného zoskupenia Projekt Zbory a pracuje ako pedagóg na ZUŠ Ladislava Mokrého v Topoľčanoch. Jeho kompozičný záber predstavuje širšie žánrové spektrum: od rocku cez pop music, gospel music až po súčasnú vážnu hudbu a experimentovanie. V jeho tvorbe možno rozoznať spriaznenosť so skupinami a umelcami ako napr. U2, Midnight Oil, Talk Talk, Kate Bush, Brian Eno, Olivier Messiaen, Gyorgy Ligeti...
Najnovšou aktivitou je sólový hudobný album Chvíle s Carlom Carrettom z roku 2016.
Sebedražie

Polohopis

Nachádza sa v centre hornej Nitry na severozápadnom úpätí pohoria Vtáčnik. Územie obce je súčasťou Prievidzkej kotliny, ktorá zaberá severnú a strednú časť hornonitrianskeho údolia. Hranica obce smerom od severu na východ prechádzajú popri hranici Prievidze, na juhovýchode hraničia s obcou Cigeľ, na južnej strane s Lehotou pod Vtáčnikom a napokon na západnej strane s územím obce Koš. Obcou preteká potok Ciglianka. Dominantou obce je rímskokatolícky kostol sv. Barbory z roku 1642.
V blízkosti sú mestá Prievidza, Bojnice, Nováky, Handlová.
Guaranda

Guaranda je mesto v strednom Ekvádore. Je hlavným mestom provincie Bolívar nachádzajúcej sa v Andách. Mesto má cestné spojenie s Babahoyo a Ambato.
Guaranda je mestom trhov nachádzajúce sa v hoyo - hlbokom údolí vysokých Ánd, slúžiace veľkej oblasti poľnohospodárskych usadlostí (comunidades) kečuánskych Indiánov. Podnebie je subtropické, s dlhou suchou sezónou (máj – október) známej ako (estio). Obyvatelia sú mestizo, s hŕstkou Španielov. Vo všeobecnosti je známe ako oblasť kolonizovaná židovskými utečencami unikajúcimi pred inkvizíciou z Limy. Jadro sa navzájom sprepletalo svadbami skoro päť storočí vytvárajúc tak kompaktnú populáciu prepojené rodinnými zväzkami. Od roku 1990 domorodá väčšina prevzala politickú moc a väčšina miestnych volených zástupcov sú ľudia kečuánskeho pôvodu.
Mesto má 25 000 obyvateľov (2005) a počet narastá. Trpí vážnymi problémami súvisiacimi s dodávkami elektriny a vody. Voda je privádzaná z vysokohorských povrchových zdrojov, väčšinou ľadovca na Chimborazo a je dobrej kvality (pitná). Mesto je známe pre svoj týždeň trvajúci karneval a svojím alkoholickým nápojom Pajaro Azul.
Ejakulácia

Ejakulácia je výron, vystreknutie semena zo samčieho pohlavného údu. K ejakulácii môže dôjsť pri pohlavnom styku, pri masturbácii alebo spontánne v spánku (polúcia) a je väčšinou sprevádzaná pocitom sexuálneho vyvrcholenia - orgazmu.

Predčasná ejakulácia

Muži môžu mať problém s predčasnou ejakuláciou (ejaculatio praecox). Príčinou môže byť krátka uzdička na spodnej strane žaluďa, chronický zápal žaluďa alebo predkožky, alebo vrodená zvýšená citlivosť na sexuálne dráždenie.
Existuje niekoľko spôsobov riešenia tohto problému. Najčastejšie používaným je jednoduché preťatie uzdičky pri lokálnom znecitlivení. Predčasnú ejakuláciu možno „liečiť“ aj požívaním antidepresív, ktorých vedľajším účinkom je práve oddialenie ejakulácie. V každom prípade je však žiaduce vyšetrenie u odborníka (sexuológ, urológ), ktorý odporučí najvhodnejšiu liečebnú metódu.
Mons (Gard)

Poloha

Obec má rozlohu 15,94 km². Najvyšší bod je položený 281 m n. m. a najnižší bod 129 m n. m.

Obyvateľstvo

Počet obyvateľov obce je 1 458 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Mametz (Somme)

Poloha

Obec má rozlohu 7,25 km². Najvyšší bod je položený 135 m n. m. a najnižší bod 68 m n. m.

Obyvateľstvo

Počet obyvateľov obce je 169 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Slovenské mená motýľov

Slovenské mená motýľov je významná lepidopterologická práca, ktorá obsahuje zoznam všetkých druhov motýľov, ktoré boli z územia Slovenska v čase vydania tejto práce známe. Každý druh motýľa má v tejto práci priradený k existujúcemu latinského názvu (binomická nomenklatúra) svoj slovenský názov.
Autorom knihy je stredoškolský profesor Andrej Reiprich, významný slovenský entomológ, hlavne lepidopterológ. Kniha bola vydaná v roku 2000 v Spišskej Novej Vsi za finančného príspevku Štátneho fondu kultúry Pro Slovakia a viacerých ďalších sponzorov.
Práca má 180 strán. Slovenské názvy (mená) motýľov sú stanovené s veľkou presnosťou a logikou, lebo vychádzajú z ich latinského názvu, a ak nebolo možné stanoviť meno z latinského názvu jeho "poslovenčením", tak je názov vytvorený z hlavnej živnej rastliny húsenice. Autor pri vytvorení mien motýľov rešpektoval zabehnuté (vžité) slovenské mená motýľov, na ktoré je už entomologická komunita zvyknutá. Vychádzal aj z práce Oskára Ferianca a kol. "Slovenské mená hmyzu" a vytvoril toto veľmi významné dielo, akým sa môže pochváliť vo svete iba veľmi málo štátov. Kniha má úvod, kde autor vysvetlil zásady z ktorých vychádzal pri jej zostavení. V hlavnej časti knihy je uvedený zoznam latinských a slovenských mien cca 3521 druhov našich slovenských motýľov. V závere práce je register, kde je uvedený index vedeckých mien motýľov a register slovenských názvov čeľadí a rodov, ako aj zoznam použitej literatúry.
Sokratova metóda

Sokratova metóda je dialektika čiže rozhovor, spočívajúci v analýze pojmov, v ktorom sa mali prostredníctvom definície ustáliť pojmy so všeobecnou platnosťou. Táto metóda bola dvojaká: negatívna a pozitívna.
Negatívna metóda sa zakladala na irónii (zosmiešňovanie chvastúňov, dovedenie ich k sebakritike, príprava žiakov na hľadanie toho, čo ešte nevedia) a na dialektike (kladenie otázok, analýza odpovedí ďalšími otázkami a privedenie žiakov k tomu, že museli uznať nesprávnosť dovtedajších svojich tvrdení). Pozitívna metóda spočívala v duševnom pôrodníctve čiže v takom kladení otázok a usmerňovaní odpovedí žiakov, že sa nakoniec dosiahla základná definícia pojmu. V oboch etapách sa používala indukcia ako odvodzovanie všeobecného pojmu z jednotlivých konkrétnych príkladov. S indukciou sa spájala dedukcia, pri ktorej sa zo získaného všeobecného pojmu alebo definície vyvodzujú konkrétne závery.
Sokrates sa svojou metódou neusiluje dosiahnuť nové vedomosti, ktoré by sa opierali o pozitívnu skúsenosť, ale sa usiluje iba o znalosť všeobecných pojmov, ktoré sú preňho kritériom pravdy.
M270 Multiple Launch Rocket System

Opis

Odpaľuje rakety zem-zem a taktické strely ATACMS. Niektoré z typov rakiet vystreľovaných z MLRS používajú bojovú hlavicu na princípe kazetovej munície, ktorá nad priestorom cieľa rozmetá väčšie množstvo výbušných náloží, podobne ako sovietsky raketomet BM-27. Raketomet obsahuje celkom 12 rakiet v dvoch blokoch po šiestich. Posádka zložená z vodiča, strelca a veliteľa môže bez nutnosti opustenia kabíny odpáliť všetkých 12 rakiet do 60 sekúnd.
Sentilly

Poloha

Obec má rozlohu 7,73 km². Najvyšší bod je položený 241 m n. m. a najnižší bod 170 m n. m.

Obyvateľstvo

Počet obyvateľov obce je 134 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Viens

Poloha

Obec má rozlohu 34,59 km². Najvyšší bod je položený 784 m n. m. a najnižší bod 332 m n. m.

Obyvateľstvo

Počet obyvateľov obce je 591 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Gettierov problém

Gettierove protipríklady

Gettier vo svojom článku použil dva protipríklady, v ktorých dokazuje, že existujú prípady, v ktorých sú splnené všetky tri podmienky vymedzujúce poznanie, tak ako je definované vyššie. Predsa však nemôže byť povedané, že by osoby vystupujúce v týchto protipríkladoch vedeli, že P je pravdivé.
Céaux

Poloha

Obec má rozlohu 8,39 km². Najvyšší bod je položený 71 m n. m. a najnižší bod 5 m n. m.

Obyvateľstvo

Počet obyvateľov obce je 441 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Ján Sturmayr

Ján Sturmayr (* 31. júl 1912, Mošovce ) bol slovenský architekt.
Svoje architektonické vzdelanie získal na Fakulte architektury a pozemního stavitelství na pôde Českého vysokého učení technického v Prahe. Narodil sa v rodine Jána Sturmayra a jeho manželky Márie rodenej Kosinovej.

Charakter tvorby

Je jedným z priekopníkov zakomponovania krajiny ako rozhodujúceho fenoménu v urbanizme. Zapodieval sa najmä výstavbou v horách a jeho zrelé diela sú príkladom prepracovanej modernistickej štylizácie tradičných horských stavieb. Niekdajšia uzavretosť a zemitá masívnosť sa zmenila na ľahkú vzdušnosť, objavujú sa väčšie zasklené plochy a subtílnejšie architektonické článkovanie. Aj tradičná strmá strecha prešla premenou na štylizovanú geometrickú trojuholníkovú figúru, podobne, ako sa zmenil vážny vnútorný rustikálny obsah architektúry na nezáväznú rekreačno – turistickú kratochvíľu. Architektonicky dobrým príkladom tejto premeny je séria chatiek v tatranskej osade Podbanské.
Mafia II

Príbeh

Sicílsky emigrant Vito Scalleta sa pokúša nájsť v USA lepší život. Po príchode do krajiny to jeho rodina nemala ľahké; otec Scalleta musel tvrdo pracovať v prístave, a aj to málo čo zarobil stihol vždy prepiť. Otec ale zomrel kvôli Derekovi Pappalardovi , ktorý bol jeho zamestnávateľ, a Vito sa za každú cenu pokúša zlepšiť svoju životnú úroveň.
Prvý zločin spácha so svojim kamarátom Joeom Barbarom. Lúpež sa ale nepodarí, Vito je odsúdený a následne poslaný na vojnu. Po návrate domov ho Joe zasvätí do organizácie tamojšej mafie. Spolu stúpajú na vrchol, ale Vito je nakoniec opäť chytený a odsúdený na 10 rokov väzenia. 
Po návrate z väzenia Vito začína robiť pre inú rodinu a to pre rodinu Falcone . Postupne sa ale príbeh zamotáva a Vitovi nakoniec ide o život.

Engine

Zatiaľ čo predchodca tejto hry Mafia: The City of Lost Heaven fungovala na LSD3 engine, Mafia II je o čosi vyspelejšia a beží na Illusion Engine, ktorý podporuje pokročilé grafické efekty i technológiu PhysX, fungujúcu na nVIDIA kartách. Engine je výborne optimalizovaný, preto hra na i na menej výkonnom PC vyzerá stále dobre a hratelne.

Multiplayer

Tak ako Mafia 1, ani Mafia II oficiálny multiplayer nemá a autori ani jeho tvorbu neplánujú. Niekoľko dní po vydaní hry vzniklo niekoľko neoficiálnych skupín, ktoré sa zaoberajú tvorbou módu, ktorý umožní hrať Mafiu II po LAN-e alebo internete.
Alexander Vajcík

Životopis

Alexander Vajcík bol bratom babičky disidenta a prvého ponovembrového federálneho ministra vnútra Jána Langoša, ktoreho Vajcík od mladosti formoval. R.k. kaplán v Banskej Bystrici (1915), správca farnosti v Banskej Bystrici (1934), zástupca školského dekana pre Banskobystrický dištrikt (od 1937). Pápežský komorník (1942).
Xeuilley

Poloha

Obec má rozlohu 7,37 km². Najvyšší bod je položený 281 m n. m. a najnižší bod 222 m n. m.

Obyvateľstvo

Počet obyvateľov obce je 771 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Svätý Krištof a Nevis

História

Ostrovy boli okolo roku 1495 objavené Krištofom Kolumbom. Osídlené boli v roku 1623 Briti. Z tohto ostrova ďalej podnikali svoje kolonizačné výpravy. Avšak až v roku 1783 uznali Španieli a Francúzi tento ostrov Malých Antíl za britský.

Geografia

Ostrovy sú situované vo východnej časti Karibského mora. Najvyšším vrchom ostrovov je sopka Liamuiga (1156 m) nachádzajúca sa na ostrove Sv. Krištof. Vulkanická hornina, ktorá je bohatá na minerály umožňuje výnosné poľnohospodárstvo. Oba ostrovy sú vulkanického pôvodu. Na ostrove Nevis sú taktiež aj sírne termálne pramene.

Priemysel a služby

Hlavným odvetvím na ostrove Svätý Krištof bolo dlhodobo pestovanie a spracovanie cukrovej trstiny. Po náraste stratovosti odvetvia došlo v 21. storočí postupne k likvidácii trstinových plantáží. Prednosť dostáva pestovanie tropického ovocia a zeleniny ako na susednom ostrove Nevis. Popri poľnohospodárstve sa rozvíja ľahký priemysel, finančníctvo a služby spojené s cestovným ruchom. Priemyselná výroba sa koncentruje na ostrove Sv. Krištofa a zameriava sa na produkciu potravín, keramiky, nábytku a elektrosúčiastok. Naopak ostrov Nevis je viac využívaný na rekreáciu. Krajinu ročne navštívi viac ako 300 000 turistov, prevažne zo Severnej Ameriky a Európy. Spojenie so svetom zabezpečuje medzinárodné letisko Golden Rock na ostrove Sv. Krištofa.
Prezidentské voľby v USA

Prezidentské voľby v USA určujú, kto nastúpi na post prezidenta a viceprezidenta USA počas štvorročného obdobia, začínajúceho inauguračným dňom (20. január v roku nasledujúcom po voľbách).
Posledné prezidentské voľby sa uskutočnili 8. novembra 2016.

Priebeh volieb

Priebeh volieb sa riadi podľa prvej sekcie Druhého článku Ústavy USA, a jeho úpravou v dodatkoch XII, XXII a XXIII. 
Prezident a viceprezident sú volení na rovnakom hlasovacom lístku nepriamo Zhromaždením voliteľov, ktorého členovia sú vybraní priamo vo voľbách v jednotlivých štátoch. Dnes, voliči v každom štáte vyberajú z ponúknutých voliteľov, ktorí sa zaväzujú voliť daného prezidentského kandidáta (zväčša sa meno kandidáta zobrazuje na kandidátkach, aj keď sú v skutočnosti volení len volitelia). Víťazom volieb sa stáva ten prezidentský kandidát, ktorý získa aspoň 270 hlasov od voliteľov. Je možné, aby kandidát získal menej hlasov od voličov a napriek tomu sa stal prezidentom. Do schválenia Dvanásteho dodatku k Ústave USA v roku 1804, druhý za víťazom sa stal viceprezidentom.
Voľby sa konajú každé štyri roky v utorok po prvom pondelku v novembri (hoci vo veľa štátoch je umožnené začať voliť niektorým skupinám voličov niekoľko týždňov vopred).
Hlasy zhromaždenia voliteľov sú určované samotnými štátmi. Každý voliteľ má jeden hlas. Volitelia, ktorí hlasujú proti kandidátovi vybranému štátom sú označovaní ako faithless electors (nespoľahliví volitelia, volitelia bez viery), a takéto prípady sú zriedkavé. Právne poriadky jednotlivých štátov určujú pravidlá pre svojich voliteľov. Vo všetkých štátoch okrem Maine a Nebrasky, kandidát, ktorý vyhrá v štáte voľby získava hlasy všetkých voliteľov (podľa princípu „víťaz berie všetko“). Od roku 1969 v Maine, a od roku 1991 v Nebraske, dva hlasy voliteľov získava víťaz volieb a zvyšok (2 v Maine, 3 v Nebraske) získava víťaz v každom z kongresových dištriktov.